GiliGold/VAD_KnessetCorpus huggingface dataset:
<דוד אבן צור: משום מה הוחלט שבקריית ביאליק המצב הסוציו-אקונומי ירד מ-7 ל-6, בקריית מוצקין ירד מ-7 ל-6 ואותנו השאירו על אותו מצב סוציו-אקונומי 5.
<דוד אבן צור: אני חי סמוך לערים האלה ולא ראיתי שום שינוי מבחינת איכות החיים של התושבים, שקרה בין 2008 לעכשיו.
<דוד אבן צור: אותה איכות חיים, לא התווספו אנשים חלשים למוצקין או לקריית ביאליק, כשבקרית ים, כל הנתונים של הביטוח הלאומי מראים שאם הם ירדו מ-7 ל-5, אני הייתי צריך לרדת ל-4.
<דוד אבן צור: לפני שבוע אני קורא את דו"ח מבקר המדינה, כשבמכתב ששלחתי אליך, אל שר האוצר ואל הלמ"ס, טענתי שיש בעיה בנתונים של הלמ"ס.
<דוד אבן צור: אם הם מורידים את ביאליק ומוצקין ואותי משאירים באותו מעמד, כנראה שיש בעיה.
<דוד אבן צור: לא קבלתי מרכז תעסוקה, לא קלטנו זוגות צעירים חדשים עם רמת חיים אחרת, אותה רמה נשארה בקריית ים ובביאליק.
<דוד אבן צור: אם הם הורידו בדרגה אחת, את שתי הערים והם מקבלים מענק איזון, כשהם היו נטולי מענק איזון, זה ירד מקריית ים.
<דוד אבן צור: זו התשובה שקיבלתי ממשרד הפנים, שהאוצר נתן כמות כסף כמו בשנה שעברה והיו צריכים להוריד לי את מענק האיזון.
<דוד אבן צור: נבחרתי בנובמבר להיות ראש עיר, היה מענק איזון של 34 מיליון שקל, מצב סוציו-אקונומי 5, נשארתי באותו מצב והורידו לי 3 מיליון שקל.
מירי רגב: אני עוצרת אותך כדי לברך את נציגת הלמ"ס באיחור של 25 דקות, אני מבקשת להעיר גם על איחור נציגת הלמ"ס לדיון שאמור להתחיל ב-09:00.
<יעל פינשטין: הודיעו לנו רק ב-08:30 על הישיבה.
מירי רגב: אם זו בעיה של המשרד, להעביר את זה למשרד.
<דוד אבן צור: לגבי הלמ"ס, אם מוצקין וביאליק ירדו וקיבלו פתאום מענק איזון, כששנה שעברה הם הלוו כסף למדינה משום שהם עירייה איתנה, השנה הודיעו להם שהם מקבלים 7 מיליון שקלים, כי הם ירדו בלמ"ס מ-7 ל-6.
<דוד אבן צור: כששאלתי את משרד הפנים למה מורידים אותי במענק האיזון מ-34 מיליון ל-31 מיליון, מה קרה בקרית ים שאני צריך לרדת, אותו מצב נשאר.
<דוד אבן צור: אחרי חוק שנחקק בכנסת, כל קבלני כוח אדם מקבלים תוספות של 15%-17% תוספת, המדד עלה, למה אתם מורידים לי 3 מיליון שקל?
<דוד אבן צור: בשנה שעברה סיימנו בגירעון של 8 מיליון שקל, אם אתם מורידים עכשיו את מענק האיזון, אז מראש אתם מגדילים לי את הגירעון ל-11 מיליון, בלי להעלות את רמת השירות.
<דוד אבן צור: איך עושים דבר כזה?
<דוד אבן צור: התשובה שלהם הייתה שיש בעיה בלמ"ס, אם ביאליק ירדה, צריך לתת לאלה שירדו מהמענק שהאוצר נותן, שהוא 2.8 מיליארד.
<דוד אבן צור: אלה שירדו מקבלים על חשבונך.
<דוד אבן צור: ראש עיריית ביאליק ואני צוחקים על זה שהוא כבר העביר תקציב בלי לדעת שהוא הולך לקבל מענק איזון.
<דוד אבן צור: בדיוק מודיעים לו יום אחד שהוא מקבל עוד 7 מיליון כמענק איזון בגלל שירד במצב הסוציו-אקונומי.
<דוד אבן צור: כשכתבי את המכתב שלי לפני חודשיים, דברתי על המצב של קריית ים, שעם הנתונים שיש בידי, של המוסד לביטוח לאומי, בכל פרמטר: זקנה, נכות, חד הוריות, אצלנו זה פי 2 מהממוצע הארצי.
<דוד אבן צור: יש בעיה בנתונים שממנו הלמ"ס נותן את הדירוג.
<דוד אבן צור: בשבוע שעבר אני פותח את דו"ח מבקר המדינה ואני רואה פרק שלם על הלמ"ס, שלא עשו בדיקות, זה היה בדו"ח מבקר המדינה - - -
מירי רגב: אנחנו נעשה דיון רציני מאד על הלמ"ס.
<דוד אבן צור: הלמ"ס בתגובה אמר שאין לו תקציב ואין לו מספיק כוח אדם.
<דוד אבן צור: אז אם לא בדקתם, יכול להיות שזו טעות.
מירי רגב: עדיף שלא יעשו כלום מאשר שיטעו.
<דוד אבן צור: הזמנתי עכשיו סקר, ממינה צמח ומנו גבע, תחקיר על כל הפרמטרים שבודק הלמ"ס.
<דוד אבן צור: יכול להיות שאני במצב של 4.5 והם מעגלים ל-5.
<דוד אבן צור: הם לא מבינים שבשבילי 4 , בכל הפרמטרים של משרדי הממשלה, זה עוזר.
<דוד אבן צור: אין לי מרכז תעסוקה אחד.
<דוד אבן צור: רוב הארנונה שלי היא ממגורים, 83%.
<דוד אבן צור: אין תעשייה, אין מסחר ואין עתודות קרקע.
<דוד אבן צור: ההכנסות הם רק ממגורים, כשאני נותן 19 מיליון ₪ הנחות בארנונה בכל שנה, לפי קריטריונים של המדינה.
דוד אזולאי: אם היית גובה שקל מכל רכב שצריך לעבור לקריית ביאליק וקריית מוצקין דרך קריית ים, היית מרוויח יותר מאשר מענק האיזון.
<יעקב זיצר: יותר מזה, הוא מתחזק חוף ים שמשמש את כל תושבי האזור והסביבה.
<יעקב זיצר: חוף הים נופל עליו, חוף ים ארוך, יפה, הוא משלם את כל התחזוקה ונהנים מזה כולם.
דוד אזולאי: מה לגבי גביית חובות ארנונה.
<דוד אבן צור: 93% גבייה.
רינה פרנקל: מאד יפה.
דוד אזולאי: זה טוב, בהתחשב שיש לו אוכלוסייה חלשה, של עולים.
מירי רגב: אתה לא רוצה לקבל את מכתב תשובת רשות המסים, בעקבות הדיון שעשינו על מגדל העמק ועל נצרת עילית שיצאו מהטבות המס.
מירי רגב: בזמנו, כשקבענו את מפת העדיפות הלאומית, עוד כשהייתי חברת ועדת הכספים, זה נקבע לפי מספר קריטריונים, כשאחד הקריטריונים שקבענו היה עיר קולטת עליה.
מירי רגב: היום החליטו שעיר קולטת עלייה הוא לא קריטריון להיות חלק ממפת העדיפות הלאומית, אלא להפך, ראש עיר צריך לברך על זה שיש לו רוסים, אתיופים, קווקזים, וכל העולים, הוא צריך לברך על זה.
<דוד אבן צור: דבר נוסף, הישוב הכי זקן בארץ זה קריית ים.
<דוד אבן צור: כל שנה אני סוגר בית ספר וגני ילדים כי אין לנו זוגות צעירים.
<דוד אבן צור: איך הלמ"ס בדק את המצב הסוציו-אקונומי?
<דוד אבן צור: איך לא ירדנו?
<דוד אבן צור: אם ביאליק ירדה, שהיא רק קלטה זוגות צעירים ויש לה בנייה חדשה ומורידים אותה בלמ"ס, לא יכול להיות מצב שאני לא יורד.
מירי רגב: תודה רבה לך, הבהרת את עמדתך.
מירי רגב: תכף אתן לנציגים המקצועיים שלך להשלים את הסקירה, אבל בשלב זה, משום שהתמונה מאד ברורה, כולל ההצגה שלך והמכתב ששלחת לוועדה, והדו"ח שפורסם עכשיו של מבקר המדינה, שנלמד אותו ונראה איך אנחנו מחברים אותו, משום שהלמ"ס הוא בסיס להרבה דברים, ביניהם המדד, לקבלת מענקי איזון.
מירי רגב: הרי הלמ"ס לא עומד בפני עצמו הוא אמצעי לטובת מטרה, לסייע לערים.
מירי רגב: נצטרך לבדוק את העניין הזה בוועדה בצורה רצינית.
מירי רגב: בשלב זה אני מבקשת התייחסויות של שלושת הגורמים שנמצאים פה.
דוד אזולאי: לדיון הזה כדאי להזמין גם את מבקר המדינה.
<תומר רוזנר: הוא לא יבוא.
מירי רגב: זה לא נכון שהוא לא יבוא.
מירי רגב: כמו שהזמנו אותו לעניין הבחירות, בהיבטים נקודתיים, אני אבדוק עם היועץ המשפטי של הוועדה איך לעשות את זה בצורה הנכונה.
מירי רגב: התייחסות הלמ"ס בבקשה.
<יעל פינשטין: הלמ"ס מחשב לבקשת משרד הפנים מדד, זו עבודה שמוזמנת על ידי משרד הפנים ואנחנו יודעים שיש לה שימוש רחב בעוד הרבה משרדי ממשלה.
<יעל פינשטין: זה הוזמן על ידי משרד הפנים ומלווה בוועדת היגוי, שיש בה נציגים מעוד משרדים, מרשויות וכן הלאה.
<יעל פינשטין: הוא מחשב מדד ארצי, שמדרג מבחינה חברתית כלכלית את האוכלוסייה בישובים.
<יעל פינשטין: אנחנו מתייחסים למאפייני האוכלוסייה.
<יעל פינשטין: לא אם לעירייה יש מפעלים משלמים ארנונה, לא אם לעירייה יש מקורות הכנסה אחרים.
<יעל פינשטין: המדד הזה יחסי, עליה וירידה של ישוב מסוים נמדדת מול עצמו ומול ישובים האחרים.
<יעל פינשטין: למדד 16 משתנים, שנבחרו בקפידה, כמובן בליווי של ועדת ההיגוי, מייצגים של רמה חברתית-כלכלית.
<יעל פינשטין: יש משתנים דמוגרפים, כמו חציון גיל, יחס תלות, כך שצריך לתת מקום לזקנה באוכלוסייה שלך.
<יעל פינשטין: אני חייבת להגיד שאני לא האדם שמטפל בזה ישירות.
<יעל פינשטין: אני ראש תחום מפקד ונתוני מפקד הם אלה שמשמים בסיס למדד.
<יעל פינשטין: בעבר עבדתי במדד, לכן אני יכולה לענות לרוב הדברים.
<יעל פינשטין: אני רואה שמבחינת יחס תלות וחציון גיל, יש ביטוי כאן למה שאתה אומר.
<יעל פינשטין: הנתונים אחידים לכל המדינה.
<יעל פינשטין: נמדדים באותה שיטה.
<יעל פינשטין: מפקד 2008 עבר ישוב ישוב, בכל ישוב היה מדגם מאד גדול.
<יעל פינשטין: שום מכון סקרים לא יעשה מדגמים כאלה גדולים.
<יעל פינשטין: הנתונים נבדקו באופן זהה בכל הישובים וכך נערכה ההשוואה.
<יעל פינשטין: 16 המשתנים: משתנים דמוגרפים, משתנים שמבטאים השכלה וחינוך, כמו ממוצע שנות לימוד, אחוז בעלי תואר אקדמי.
<יעל פינשטין: כל ההסבר שאני נותנת הוא שקוף כמובן ונמצא באתר האינטרנט שלנו.
<יעל פינשטין: משתנים שמתייחסים לתעסוקה וגמלאות.
<יעל פינשטין: אנחנו מקבלים נתונים מביטוח לאומי לגבי קצבאות ורמת החיים, שבאה לידי ביטוי בהכנסה, מכוניות, דיור.
<יעל פינשטין: כל המשתנים האלה נמדדים באופן שווה לכל הישובים בישראל.
<יעל פינשטין: מופעל מודל ספציפי שבאמצעותו אנחנו יכולים אחר כך לשקלל לכדי ציון לכל ישוב.
<יעל פינשטין: לדרג את הציונים ולחלק לאשכולות.
<יעל פינשטין: תחושת הבטן שלך, איך אתה ביחס לישוב אחר, אני מעריכה אותה, אבל מכמה פעמים שבדקנו, בפרמטרים האלה, של תכונות האוכלוסייה, הנתונים האלה משקפים תמונת מצב של 2008.
מירי רגב: את אומרת בעצם שאת לא מחליטה מי מקבל או לא מקבל.
מירי רגב: את המכלול עושה שר הפנים.
מירי רגב: אז את אומרת שמאפייני אוכלוסייה של קריית ים עלתה לעומת קריית ביאליק, מהמדד האחרון - - -
<דוד אבן צור: היא אומרת שביאליק ירדה, קריית ים נשארה אותו דבר.
<דוד אבן צור: כאילו ב-2008 היה פער של 2 בינינו ועכשיו הוא הפך ל-1.
<דוד אבן צור: מה השתנה?
<תומר רוזנר: השאלה היא איך הם מעדכנים כל שנה?
מירי רגב: שואל היועץ המשפטי איך עדכנתם את זה מ-2008?
מירי רגב: כל כמה זמן נעשה המדד הזה?
<יעל פינשטין: המדד מבוסס היום על נתוני מפקד, שהמפקד נערך אחד לעשור.
<יעל פינשטין: אבל מ-2006 יצא מדד שמבוסס על קבצים מנהליים.
<יעל פינשטין: אנחנו מאד רוצים לעדכן את המדד.
<יעל פינשטין: מכיוון שזו הזמנה שאנחנו מקבלים ממשרד הפנים - - -
מירי רגב: אני לא מבינה, אז איך קבעתם את המדד עכשיו?
רינה פרנקל: על סמך מה הוא השתנה?
מירי רגב: לא על סמך מה, מתי עשיתם את המדד?
<יעל פינשטין: המדד התבסס על נתוני 2008 שהתקבלו ב-2009.
<יעל פינשטין: אני לא זוכרת כרגע את התאריך, אבל התוצר שלנו, שהוא כרוך בעבודה ארוכה ומדוקדקת - - -
מירי רגב: זאת אומרת שאני חולה היום ואתם נותנים לי את התרופה בעוד 4 שנים.
<תומר רוזנר: אומרים נציגי קריית ים שתוצאות הבדיקה - - -
מירי רגב: שהמדד שלכם השתנה, לכן שינו להם.
<דוד אבן צור: לא המדד השתנה.
<יעל פינשטין: המדד השתנה לעומת המדד הקודם.
<יעל פינשטין: משרד הפנים בחר לעשות בו שימוש השנה לראשונה.
מירי רגב: ב-2008 יצאתם לשטח.
<יעל פינשטין: במהלך 2009 היינו בשטח, עד יולי 2009.
מירי רגב: אנחנו עכשיו ב-2014.
<ששי דקל: המדד פורסם באפריל 2013
<דוד אבן צור: ומשרד הפנים עשה בו שימוש ב-2014.
<דוד אבן צור: לקח להם 4 שנים לערוך תוצאות.
<יעל פינשטין: משרד הפנים ביקש לא לפרסם.
מירי רגב: יש לו אישור לזה?
<יעל פינשטין: הוא המזמין.
מירי רגב: זו בעיה גדולה.
מירי רגב: זה דבר שלא ייתכן.
מירי רגב: מתי הייתם מוכנים עם תוצאות המדד?
<יעל פינשטין: אני מוכנה להתחייב לתת תשובה, אני לא זוכרת בדיוק.
מירי רגב: נניח שהייתם מוכנים עם תשובות המדד באפריל 2013?
<יעל פינשטין: אז הוא כבר יצא לאתר האינטרנט.
<תומר רוזנר: זה הפרסום.
<תומר רוזנר: ב-2009 הם אספו את הנתונים, אז יש להניח שב-2010, 2011, הם כבר היו עם התוצאות.
מירי רגב: יכול להיות ששנתיים המדד אצלכם והוא לא פורסם בגלל משרד הפנים?
<יעל פינשטין: את מבקשת ממני לומר משהו - - -
מירי רגב: אנא ממך, תבדקי מול המשרד, בגלל שאתם עושים כל עשר שנים מדד, מאד קל לבדוק את הנתון הזה.
מירי רגב: מתי העברתם למשרד הפנים את תוצאות המדד של 2008?
<דוד אבן צור: אפילו במספר התושבים יש הבדל בין משרד הפנים ללמ"ס, בכל נקודת זמן.
<יעל פינשטין: אני חושבת שכולם יודעים את התשובה.
<דוד אבן צור: למה?
מירי רגב: זאת אומרת שהמדד יצא לאתר משרד הפנים באפריל 2013.
<ששי דקל: הפרסום הפורמאלי של הלמ"ס הוא באפריל 2013.
מירי רגב: בגלל בקשה שלכם.
<יעל פינשטין: הייתה בקשה של משרד הפנים.
מירי רגב: אלי ישי רצה להסתיר משהו.
דוד אזולאי: הרי אלי ישי לא קם בבוקר ומחליט לא לפרסם את המדד.
דוד אזולאי: יש לו אנשי מקצוע שהציעו לו לעשות את זה.
<יעל פינשטין: דבר נוסף שחשוב להגיד, לגבי אומדני אוכלוסייה.
<יעל פינשטין: כל הרשויות באות אלינו עם הטענה, משרד הפנים אומר לנו מספר כזה למה אתם אומרים פחות?
<יעל פינשטין: התשובה מאד פשוטה מרשם האוכלוסין כולל את כל הישראלים באשר הם, כולל הישראלים שחיים בחו"ל.
מירי רגב: זה לא מעניין אותי כרגע.
<דוד אבן צור: הנתון הכי חשוב זה מרשם האוכלוסין.
<דוד אבן צור: כמה תושבים יש.
<תומר רוזנר: זה לא הנתון הכי חשוב.
<תומר רוזנר: מרשם האוכלוסין לא משקף בשום דבר את התושבים בעיר.
<תומר רוזנר: אתה יודע שיש אלפי תושבים שלא משנים כתובת.
<דוד אבן צור: התווספו לי 2000 יחידות דיור ואין לזה ביטוי.
<תומר רוזנר: זו שאלה אחרת.
<יעל פינשטין: זו נקודה כואבת, כי גודל העיר זה פרמטר בקביעת כל מיני - - -
<דוד אבן צור: איך אתם יודעים שהוא בחו"ל?
<יעל פינשטין: זה התפקיד שלנו.
<דוד אבן צור: אתם לא הולכים לכל בית ודופקים בדלת.
מירי רגב: אתה רוצה להתקדם?
דוד אזולאי: אני רוצה לשאול, קבלתם את ההזמנה ממשרד הפנים.
דוד אזולאי: איפה חלקה של מועצת העיר?
דוד אזולאי: של ראש הרשות?
דוד אזולאי: מישהו אמר להם שמתקיים תהליך כזה?
דוד אזולאי: דבר שני, אחרי שקבעתם את הנתונים, האם ראש העיר, שהוא הממונה על בעיות העיר, מישהו טרח להביא בפניו את התוצאות?
דוד אזולאי: מה זכותו של ראש העיר לערער על התוצאות האלה?
דוד אזולאי: אתם קובעים נתונים, שבוודאי מבוססים על כל מיני חישובים - - -
<יעל פינשטין: הנתונים אובייקטיביים.
<דוד אבן צור: הן לא עובדות, זה לא נכון.
מירי רגב: את כל השאלות האלה נשמור לדיון העקרוני.
מירי רגב: ממה שאני מבינה ממך, את כלי אובייקטיבי, שכל עשר שנים מפרסמת מדד.
<יעל פינשטין: רוצה לעשות לעיתים תכופות יותר.
מירי רגב: כרגע זה המצב, שבעיני הוא גם אבסורד.
מירי רגב: מפקד 2008 פורסם באתר של הלמ"ס ב-2013, באישור משרד הפנים.
מירי רגב: הוא אומר לכם מתי לפרסם כי הוא המזמין והוא המשלם.
מירי רגב: משרד הפנים, אתם החלטתם לקצץ במענק כתוצאה מהמדד - - -
<דוד אבן צור: לא כתוצאה מהמדד.
<דוד אבן צור: המדד נשאר אותו דבר.
<דוד אבן צור: למה קיצצתם?
מירי רגב: המדד נשאר אותו דבר, מדוע החלטתם לקצץ במענק האיזון של קריית ים.
<ששי דקל: אני רוצה להגיד, שמענק האיזון נקבע על פי נוסחה אחידה לכל הרשויות המקומיות, שמביאה מספר של משתנים, ביניהם המשתנה הסוציואקונומי.
<ששי דקל: זה מחושב לכל הרשויות, כולל קריית ים.
<ששי דקל: לגבי מענק 2014 לקריית ים, מה שקרה הוא שחלה ירידה במענק המודל של הרשות, הוא פחות ב-2.5.
מירי רגב: אנחנו לא מבינים, דבר אתנו ברור.
מירי רגב: איזה מודל?
<ששי דקל: חישוב מענק האיזון מתבצע בשני שלבים.
<ששי דקל: בהתחלה מחשבים לכל רשות מענק מודל.
מירי רגב: מה זה מענק מודל?
<ששי דקל: לצורך העניין מייצג את המענק שהרשות הייתה אמורה לקבל, אם היה בידי המשרד תקציב שמשקף את 100% המודל.
<ששי דקל: בשנת 2014 הוא מסתכם בכמעט 3.2 מיליארד.
<ששי דקל: לקריית ים, המודל השנה התבטא בירידה.
<ששי דקל: זה נובע מכמה דברים: נובע מכך שגדלו לרשות הכנסות מארנונה.
דוד אזולאי: גדלו ההכנסות של הרשות המקומית?
דוד אזולאי: אתם מבינים את האבסורד?
<דוד אבן צור: אבל התווספו תושבים, אני צריך לתת להם שירות.
מירי רגב: גדלו ההכנסות מארנונה.
מירי רגב: אם גדלו ההכנסות מארנונה, ברור שמקטינים את המענק.
מירי רגב: אנחנו לא נותנים מענק איזון לכולם.
<דוד אבן צור: הלוואי וזה היה כך.
<דוד אבן צור: אבל זה מתושבים שהתווספו.
<דוד אבן צור: אני צריך לתת להם שירות.
<דוד אבן צור: אתם אומרים לי, אל תגדל ואז ניתן לך מענק איזון.
רינה פרנקל: יש שכונות חדשות, שהתווספה להם אוכלוסייה חזקה שמחזקת את העיר, כי העיר באמת במצב סוציו-אקונומי מאד נמוך.
רינה פרנקל: אנחנו לא יכולים לגרום למצב שעיר תהיה יותר חלשה ממה שהיא.
<ששי דקל: גדלו הכנסות הארנונה וגם, באופן בו בנויה הנוסחה, צד ההכנסה גדל יוצר מצד ההוצאה.
<ששי דקל: זה גם הביא לירידה במודל.
<תומר רוזנר: תסביר למה זה גדל.
מירי רגב: במה צד ההכנסה גדל ההוצאה?
מירי רגב: במה זה בא לידי ביטוי שההכנסות עלו על התוצאות?
<ששי דקל: מענק המודל הוא למעשה הפרש בין ההוצאות להכנסות של הרשות, כפי שהמודל מחשב אותם.
<ששי דקל: ברגע שההוצאות גבוהות מההכנסות, לרשות יש מענק מודל בפועל.
<ששי דקל: בחישוב של מענק 2014, צד ההוצאה של הרשות קטן מצד ההכנסה וגם זה השפיע על הקטנת המענק.
מירי רגב: במה גדלו ההכנסות של קריית ים?
<ששי דקל: החישוב הוא נורמטיבי, גם של ההוצאות - - -
מירי רגב: אבל מה אתם מכניסים לטובת ההכנסות ומה אתם מכניסים לטובת ההוצאות.
מירי רגב: את הארנונה הבנתי, מה עוד?
<ששי דקל: אנחנו מכניסים את חיוב הארנונה של הרשות.
מירי רגב: את זה הבנתי, מה עוד?
<ששי דקל: שאר ההכנסות הן הכנסות נורמטיביות ממשרדי ממשלה אחרים.
מירי רגב: ההכנסות של קריית ים גדלו.
מירי רגב: אני שואלת אותך, מאיפה גדלו ההכנסות.
מירי רגב: פרמטר אחד הבנתי, מארנונה.
מירי רגב: מה הפרמטרים הנוספים שעל פיהם ההשוואה בין ההכנסות להוצאות בקריית ים עלו ההכנסות.
<ששי דקל: אלה לא הכנסות בפועל, אלה הכנסות תיאורטיות פוטנציאליות שהמודל מחשב.
מירי רגב: תגיד לי ממה.
<ששי דקל: הן מבטאות את כל ההכנסות.
<ששי דקל: משרדי ממשלה אחרים, חינוך ורווחה והכנסות עצמאיות אחרות.
<ששי דקל: זה מורכב מכל ההכנסות, סל של כל ההכנסות.
מירי רגב: אז ממה הם גדלו תיאורטית.
<ששי דקל: המודל מניח - - -
מירי רגב: עזוב את המודל.
<ששי דקל: אבל ככה זה עובד, זו הנוסחה.
<ששי דקל: זה לא לוקח את הכנסות הרשות בפועל, זה מניח הנחות.
<ששי דקל: המודל מניח שההכנסות של הרשות גדלו באחוז מסוים, שהיה יותר גבוה מאחוז גידול שהמודל הניח לגבי הוצאות הרשות.
מירי רגב: אתה אומר שיש נוסחה שמניחה גידול בהכנסות.
מירי רגב: אני רוצה לשמוע ממה?
מירי רגב: קיבל יותר ממשרד החינוך?
מירי רגב: קיבל יותר ממשרד הדתות?
מירי רגב: בנה מפעל?
מירי רגב: על מה התבססה הנוסחה הזו?
מירי רגב: הרי מישהו מכניס לנוסחה נתונים.
<ששי דקל: הנתונים בפועל מתבססים בסוף על נתוני רגרסיה על הכנסות של כלל הרשויות המקומיות ומידי שנה מקדמים אותם כדי להגיע לנתון של השנה שלגביה רוצים לחשב את מענק האיזון.
<ששי דקל: אז הקידום מידי שנה, לשנת 2014, הקידום של צד ההכנסה לפי המקדמים שאנחנו חישבנו, היה יותר גבוה.
מירי רגב: מהם המקדמים של צד ההכנסה.
<ששי דקל: זה כולל את שיעור עליית הארנונה.
מירי רגב: הבנתי את הארנונה.
מירי רגב: מה עוד חוץ מארנונה?
<ששי דקל: זה משקף הכנסות אחרות ממשרדי ממשלה אחרים, בעיקר חינוך ורווחה.
מירי רגב: למה חינוך ורווחה השקיעו יותר בקריית ים?
<ששי דקל: זה לא שהם השקיעו יותר, זה נתון שחושב, הוא אחיד לכל הרשויות והוא מקודם מידי שנה.
מירי רגב: אתה אומר שמצד אחד יש גידול בחינוך ורווחה של המדינה, מצד שני הוצאות העיריה ירדו.
מירי רגב: אתה לא אומר לי במה חינוך ורווחה נתנו יותר.
מירי רגב: אם יש יותר כסף מרווחה זה דווקא אומר שיש יותר בעיות בעיר.
מירי רגב: כך אני רואה את זה.
<ששי דקל: המודל מחושב פר נפש.
<ששי דקל: הוא מתבסס על נתונים קבועים.
<ששי דקל: כדי להתאים אותם משנה לשנה, אנחנו מתאמים תמיד את המחירים לשנת החישוב.
<ששי דקל: את הנתונים של שנים קודמות תאמנו לשנה של 2014 והקידום, שהשתמשנו בזה לצד ההכנסות, היה יותר גבוה מהקידום של צד ההוצאות.
<ששי דקל: זה לכל הרשויות, לא רק לקריית ים.
מירי רגב: אני רוצה להבין ספציפית לקריית ים, במה עלו ההכנסות?
<ששי דקל: זה לא ספציפית.
מירי רגב: אבל ספציפית הורדת לו 3 מיליון שקלים.
מירי רגב: אם הורדת לו ספציפית 3 מיליון שקלים, אני רוצה לדעת ספציפית במה עלו ההכנסות.
מירי רגב: באנו לדיון נקודתי על קריית ים, הורדת לו ממענק האיזון כי אתה אומר שחל גידול בארנונה.
מירי רגב: זה נשמע לי סביר, הממשלה צריכה לתת למי שאין, לא למי שיש.
מירי רגב: אבל אתה גם אומר שצד ההכנסות גדל לעומת ההוצאות.
מירי רגב: אני שואלת במה?
מירי רגב: תראה לי במה עלה צד ההכנסות, שקבלתם החלטה להוריד לו 3 מיליון שקלים.
מירי רגב: אמרת שהמקדמים הם חינוך ורווחה.
מירי רגב: תסביר לי במה זה עלה.
<ששי דקל: אין ביטוי לצד ההכנסות ולצד ההוצאות של הרשות בפועל.
<ששי דקל: החישוב הוא נוסחתי.
<ששי דקל: יש קבועים שמשמים את כל הרשויות ושעל פיהם מחשבים את מענק המודל של הרשות.
<ששי דקל: זה לא מבטא את ההוצאות וההכנסות של הרשות.
מירי רגב: זה נכון לכולם.
מירי רגב: למה החלטתם להוריד דווקא עכשיו לקריית ים?
<ששי דקל: לא החלטנו רק לקריית ים.
מירי רגב: למי עוד?
מירי רגב: הורדתם לכל הרשויות?
<דוד אבן צור: לאף אחד.
<דוד אבן צור: רק לי.
<דוד אבן צור: אתה לא עונה לה.
<ששי דקל: הנוסחה עובדת לכולם באותו אופן.
<ששי דקל: לא בדקתי לגבי רשויות אחרות, אבל סביר להניח שיש עוד רשויות.
<דוד אבן צור: שאותו מצב סוציו-אקונומי נשאר והורדתם במענק האיזון?
<ששי דקל: בכל מקרה, אופן החישוב אחיד לכולם.
מירי רגב: הדבר היחידי שבגללו הורדתם ב-3 מיליון שקלים זה הגידול בארנונה.
מירי רגב: צריך לראות אם באמת היא עלתה ב-3 מיליון.
<דוד אבן צור: וגם אם היא עלתה, זה בגלל שהתווספו תושבים.
מירי רגב: התשובה שלך לא ברורה ולא מספיקה.
מירי רגב: אני מבקשת שרואה החשבון של קריית ים יחד בפנינו כמה דברים כדי שנבים טוב יותר.
<יעקב זיצר: אני מבקש להסביר כמה נקודות על ענין הנוסחה.
<יעקב זיצר: קריית ים יוצאת נפגעת בצורה משמעותית, אני חושב שאנשי משרד הפנים יודעים את זה ומכירים את זה.
<יעקב זיצר: נוסחת האיזון מודדת הוצאה לנפש, ללא פירעון מלוות וללא גמלה ומודדת הכנסת לנפש.
<יעקב זיצר: אלא מה, שהכנסה לנפש נמדדת בכמה פרמטרים.
<יעקב זיצר: אח זה הארנונה, שדברתם עליה.
<יעקב זיצר: אני רוצה לציין נקודה מאד עקרונית לגבי קריית ים.
<יעקב זיצר: ההכנסה לנפש מארנונה נמדדת לפי פרמטרים במודל, כמה ארנונה צריכה הרשות לגבות פר מטר מרובע מגורים, על בסיס הסוציו-אקונומי בה היא נמצאת.
<יעקב זיצר: ראה זה פלא, שקריית ים גובה תעריפים הרבה יותר גבוהים ממה שהיא צריכה לגבות על פי הפרמטרים של משרד הפנים.
<יעקב זיצר: כלומר, אם אני לוקח את מצב הסוציו-אקונומי 5 ושואל מה צריך משרד הפנים לגבות, בטורלנס בין המינימום למקסימום על הממוצע, קריית ים גובה הרבה יותר גבוה.
מירי רגב: אז שיורידו.
<יעקב זיצר: אני לא יכול להוריד אותו ואני גם לא ממליץ להוריד אותו.
<יעקב זיצר: גם על הבסיס הזה, הנוסח אומרת לקריית ים, אתם גובים 9.3 מיליון שקל לשנת 2014 בנוסחאות שלהם, בנורמטיבי שלהם.
<יעקב זיצר: בעיה מספר 2 בהכנסה ואת זה ציין נציג משרד הפנים.
<יעקב זיצר: הם קבעו הכנסה נורמטיבית לרשות מקומית משאר ההכנסות, שאינן הכנות ארנונה.
<יעקב זיצר: זה יכול להיות הכנסות מהיטלי השבחה שנכנסים לתקציב הרגיל, ממשרד החינוך, ממשרד הרווחה, מאגרות, משלטים, מחניה, מקנסות, מהרבה מאד גורמים.
<יעקב זיצר: אלא שזה משהו נורמטיבי, שלא נותן אמת מידה לנתון של קריית ים.
מירי רגב: אבל אנחנו לא הולכים לשנות עכשיו את נוסחת מענק האיזון.
<יעקב זיצר: אני רוצה להסביר איפה הבעיה.
<יעקב זיצר: אני אתן דוגמה, קריית ים היא עיר שכולה קרקע מנהל.
<יעקב זיצר: אין שם היטלי השבחה.
<יעקב זיצר: חלף הוא 12% מול 50%.
<יעקב זיצר: בהכנסה הנורמטיבית - - -
<תומר רוזנר: זה לא אותו דבר.
<תומר רוזנר: 12% מהכנסות ולא מהשבח.
<יעקב זיצר: אני רק אומר לכם דבר אחד, קריית ים לא מסוגלת להגיע לאותה הכנסה נורמטיבית שקבע המודל.
<יעקב זיצר: לכן ההכנסה שלה, הנדרשת ברמה האופטימאלית או ברמה התיאורטית, לא עומדת במבחן.
<יעקב זיצר: אני ניגש לנקודה האחרת, למה שהוא ציין, הוא קבע גם הוצאה לנפש.
<יעקב זיצר: ההוצאה לנפש שהוא קבע לי היא ברמה של 12 מיליון שקל יותר לשנה ממה שאני מתקצב.
<יעקב זיצר: אני חי מ-12 מיליון פחות ממה שהוא אומר לי לחיות.
<יעקב זיצר: שלא לדבר על - - - נלוות וגמלה.
<דוד אבן צור: תיגע בנקודה.
<דוד אבן צור: למה לדעתך משרד הפנים הוריד 3 מיליון.
<יעקב זיצר: וקבע הכנסה נורמטיבית במודל, שהיא רחוקה ממה שקריית ים - - -
<תומר רוזנר: זה היה גם ב-2013.
<יעקב זיצר: ב-2013 זה גם היה.
<יעקב זיצר: זה גם היה ב-2012.
מירי רגב: אז למה אז קבלתם ועכשיו לא?
<יעקב זיצר: הם הגדילו את ההכנסה הנורמטיבית.
<תומר רוזנר: אבל הם הגדילו לכולם.
<יעקב זיצר: אם יש בעיה שנמשכת הרבה שנים, ההכנסה הנורמטיבית גבוהה ממה שיכולים לקבל ואז למעשה אין לה מקור.
<יעקב זיצר: אם היה לה ארנונה מתעסוקה - - -
מירי רגב: אל תבלבל אותנו.
מירי רגב: הנוסחה לא השתנתה.
מירי רגב: לא שינו את הנוסחה.
מירי רגב: בעבר הוא קיבל עוד 3 מיליון ועכשיו הורידו לו 3 מיליון.
<יעקב זיצר: הם העלו את המקדמים.
<יעקב זיצר: הדבר היחידי שהשתנה זה ארנונה.
מירי רגב: אי אפשר לאכול את העוגה ולהשאיר אותה שלימה.
מירי רגב: אם יש נוסחה והשר אומר שהוא מקבל החלטה על מענקי איזון לפי נוסחה, יש מדד של למ"ס, אם הוא טוב או לא טוב, צריך או לא צריך לשנות אותו, זה המדד.
<דוד אבן צור: אבל הנוסחה פגעה בי.
מירי רגב: אבל זו הנוסחה שקיימת לכולם.
מירי רגב: היא הייתה פעם שעברה ולא פגעה בכם.
<יעקב זיצר: זה לא נכון.
<יעקב זיצר: אני אומר שהיא פוגעת כל השנים.
מירי רגב: אז אתה רוצה לשנות עכשיו את הנוסחה?
<יעקב זיצר: לא אמרתי לשנות.
<יעקב זיצר: הבעיה היא לא רק שנת 2014, הבעיה היא גם לגבי השנים הקודמות, הנוסחה גורמת לקריית ים למחנק.
<יעקב זיצר: כי יש פער גדול בהכנסה הנורמטיבית.
<יעקב זיצר: גם אנשי משרד הפנים אומרים, אבל זו הנוסחה.
<יעקב זיצר: אז אני אומר, יש קיצון, רשויות שיש בהם שוני גדול.
<יעקב זיצר: אם ההכנסה הנורמטיבית צריכה להיות 100 ואני עושה 99, מילא.
<יעקב זיצר: אבל אם ההכנסה הנורמטיבית היא 100 ואני עושה רק 80, צריך לתת לי שיפוי על זה.
מירי רגב: זה דיון עקרוני.
מירי רגב: הדיון העקרוני חשוב, אבל חשבתי שהורידו לכם בכוונה.
מירי רגב: אני לא יכולה לבוא היום לשר, כי כמוכם יש עוד הרבה ערים אחרות.
מירי רגב: אני לא אבוא לשר הפנים ואגיד לו, יש נוסחת מענקי איזון – זה בסדר.
מירי רגב: יש פרמטרים של המדד – זה בסדר.
מירי רגב: על פי הנוסחה והפרמטרים בשנים שעברו, קבלנו.
מירי רגב: על פי אותה נוסחה, שלא השתנתה, אנחנו לא מקבלים.
מירי רגב: הוא ישאל אותי, מה את רוצה שאני אעשה?
מירי רגב: את רוצה לשנות את הנוסחה, נדבר על שינוי הנוסחה.
מירי רגב: אבל כרגע הוא לא דפק את קריית ים, כי הוא עבד לפי הנוסחה.
רינה פרנקל: אולי צריך לקחת בחשבון שהאוכלוסייה שם חלשה, זקנה, יש הרבה עולים שלא יכולים להכניס כסף לקופת העיר.
רינה פרנקל: יכול להיות, שבמצב הזה, יש אפשרות להוסיף להם.
מירי רגב: אפשר להוסיף להם, אבל לא דרך המענק.
מירי רגב: אולי רזרבת שר.
<דוד אבן צור: קבלתי עכשיו רזרבת שר.
<דוד אבן צור: אבל גם כל הרשויות קבלו.
מירי רגב: לא כל הרשויות קבלו.
מירי רגב: חלקן.
<יעקב זיצר: כשרואים בנוסחה קיצון מאד גדול, אני לא מתיימר להיות איש של סטטיסטיקה, אבל אם רואים שיש למישהו - - -
מירי רגב: אני לא נוגעת בנוסחה.
מירי רגב: אנחנו לקראת תקציב 2015, אני לא נוגעת בנוסחה.
מירי רגב: יש לי מאבק מול משרד האוצר, שקודם כל ייתן 100% ממענקי האיזון שהוא צריך לתת מהמודל.
מירי רגב: זה כרגע המאבק שלי.
מירי רגב: אני לא מתעסקת עם הנוסחה.
מירי רגב: אחרי שנגמור את תקציב 2015 ואנחנו הולכים לעשות על זה מאבק משותף, עם יושב ראש השלטון המקומי ועם שר הפנים ועם כל חברי ועדת הפנים, קודם כל שיהיה לנו 100% ממענק האיזון ולא תהיה שחיקה כל הזמן והגדלה של מענקי הפיתוח.
מירי רגב: אחרי שנצליח בזה, נשב ונעשה חשיבה לגבי מענק האיזון.
מירי רגב: לגבי הנוסחה של מענק האיזון, לגבי נוסחת הארנונה, לגבי נוסחת הלמ"ס.
מירי רגב: אבל עכשיו אני רוצה לתת פתרון לקריית ים.
מירי רגב: הפתרון כרגע לקריית ים הוא לא בעניין מענק האיזון.
מירי רגב: הפתרון כרגע הוא במתן רזרבת שר או בפגישה עבודה, שאבקש להנחות בסיכום, בין מנכ"ל משרד ראש הממשלה, משרד הפנים, עם ראש העיר ואנשיו, כדי לראות כיצד הוא יכול לסייע לעיר.
<יעקב זיצר: לא בקשתי לשנות.
<דוד אבן צור: גם לפי המודל מגיע לנו יותר.
מירי רגב: את זה אני לא מבינה.
<דוד אבן צור: תראה לי עוד רשות אחת עם אותו מצב סוציו-אקונומי, שהורידו להם במענק?
דוד אזולאי: למה אתה נכנס לרשויות אחרות?
דוד אזולאי: מסכמת היושבת ראש, הסיכום נשמע לי מאד הגיוני, לך אתו.
דוד אזולאי: אין סיכוי שבשולחן הזה נגיע לפתרון לקריית ים, זה לא המקום.
דוד אזולאי: היא אומרת, לכו ישיבת עבודה בהנחית ועדת הפנים, אנשי המשרד ישבו אתכם הם מבינים את הבעיה ויש נכונות לבוא לקראתכם.
דוד אזולאי: גם הדלת של ועדת הפנים פתוחה בפניכם תמיד.
מירי רגב: זה גם משהו שאי אפשר כרגע לתקן אותו.
<דוד אבן צור: אתם יכולים להמליץ ללמ"ס, לאור הנתונים האלה, שיעשו בדיקה חוזרת.
מירי רגב: הבדיקה של קריית ביאליק גם נעשתה ב-2008.